open-index/open-wikipedia-markdown huggingface dataset:
Joycelyn Tetteh

**Ba da du'a Joycelyn Tetteh**  (talk) 16:53, 15 June 2023 (UTC) Yʋʋmpaal nwadig la dabisim piiga daar (10th yʋʋmpaal nwadig 1988). O anɛ Ghana Wadmaan tis North Dayi sʋʋlim ka an Maasim Tiig Naadɔɔg la NDC nid. O paas nɛ puab pistan' nɛ ayuobʋ (36) banɛ bɛ Wadmaanib yikanɛ paasi ayɔpɔi la Ghana Republic kanɛ paasi anaasi la ni. Joycelin anɛ onɛ zabid nidib kuosʋg bɛɛ banɛ mɔr nidibi tʋm tʋʋmkpiema yɛla Ghana kpɛla la.

## On siiŋ siem nɛ o sakur yɛla
Ba da dua Tetteh nɛ Tsyome-Sabadu, Volta Region. O da keŋ nɛ Lɔyanam sakurin zamis Lɔɔ nɛ BEd in Management Studies University of Cape Coast. 

## Pɔlitis nwɛ'ɛb yɛla
Yʋʋm tusa ayi' nɛ pii nɛ ayuobʋ (2016) la ni, on nɛ o taaba banɛ bɛ Maasim tiig (NDC) la ni da nyi'a yɛ ba gɔs onɛ na zi'en paati la zug ka o da di. Ka yʋʋn nyia North Dayi Constituency teŋkanɛ bɛ Volta Region wadmaan kʋk la nɛ Naadɔbanɛ kpɛlim la. 

## Piini kanɛ ka o die
Yʋʋm tusa ayi' nɛ pii nɛ awai la Nwadisa anii la ni, North Dayi Constituency Naanam nɛ nidib la nif da tigi o tʋʋma yɛla ka ba tis o piini ka lɛn diis o Naam kanɛ ka di yʋʋr an; Mama Edzeame. 

## Mɛŋ bɛllim
O anɛ Kristo biig ka mɛ nam pʋ mɔr sida.

## Gbanvɛɛnsa
Juaben Constituency

**Juaben Constituency** anɛ constituency banɛ bɛ Parliament of Ghana la yinne. Ba da nwaae dinɛ yi Ejisu-Juaben Constituency yʋʋm tusa ayi nɛ piinɛ ayi (2012) vɔɔtʋg la ni. Juaben constituency bɛnɛ Ejisu-Juaben Municipal District dinɛ bɛ Ashanti Region sʋʋlim, Ghana.

## Wadmaan
Ama Pomaa Andoh an wadmaan nananna tis Constituency la.

## Gbanvɛɛnsa
Junior Agogo

**Manuel "Junior" Agogo** (1 August 1979 – 22 August 2019) da anɛ Ghana bɔɔl nwɛ'ɛd onɛ nwɛ'ɛdi an sitiraka. Ba du'a o nɛ Ghana amaa o biilimɛn wʋsa o bɛnɛ UK. O yʋ'ʋn da lɛb Ghana saŋkani ka o bɛ secondary school la. O pin'ili o dasanʋgnɛ bɛ Sheffield Alarib daar yʋʋm 1995, ka tɔlisi keŋ kpɛmnam senior squad yʋʋm 1997 la ni. O nwɛ' gaad kilabnam piinɛ anu yʋma piinɛ anu ni, ka naam gɛ' nɛ bɔɔl nwɛ'ɛb yʋʋm 2012. O nwɛ' o nwɛ'ɛb la wʋsa ni nɛ bɛ England, pɛ'ɛs nɛ nwɛ'ɛb bi'ela bɛ US, Egypt, Cyprus nɛ Scotland. Zi'ikani ka o nwɛ' yʋʋg anɛ  Bristol Rovers (2003–2006), dinɛ ka o yi nɔɔr 140 ka di gɔɔlnam 40 ka naam tɔlis Nottingham Forest.

Agogo nwɛ' tis Ghana national team la yʋʋm 2006 nɛ 2009 pʋʋgʋn. O naae gɔɔlnam atan' da bɛ naae nwɛ'ɛb yʋʋm 2008 Africa Cup of Nations sʋŋ Ghana ka ba mɔr nɔɔr atan' naae, pɛ'ɛs kilabnam atan' piini kani ka o paam bɛ o nwɛ'ɛb wʋsa ni. Agogo dinɛ gɔɔlnam 143 bɛ o bɔɔl nwɛ'ɛb wʋsa ni. Onɛ da gɛn' bɔɔl nwɛ'ɛb la, o pin'ili o mɛŋ lʋgʋr kani an niŋgbina wisigir tʋʋma. 

## O mɛŋ bɛllim yɛla

### O pin'ilʋg nɛ o sakur yɛla
Junior Agogo du'am yʋʋm anɛ 1 August 1979 bɛ Accra, Ghana pɛ'ɛs yinne o mabiis 11 la ni. O keŋnɛ  Ridge Church School dinɛ bɛ Accra, amaa o da pʋ naae primary school, ka o du'adib zii o keŋ UK. O yʋ'olim lɛb Ghana yʋma atan', ka keŋ St. Augustine College, di anɛ dasam-wʋsa bɔɔdin secondary school dinɛ bɛ Cape Coast. O da pʋ nwɛ' bɔɔl nwɛ'ɛb tiim ni bɛ St Augustine's College, amaa ka zi'eni wa' tis sakur la yigilim-yigilim ni.  Agogo ansib an JJ Rawlings.

### O di'ema tʋʋma sieba
Di da anɛ on nɛ o duadibi keŋ UK la ka o baŋ ye o mɔr bɔɔl nwɛ'ɛb baŋir onɛ da nwɛ'ɛd nɛ o yidim nɛ o zuanam la.  Agogo saam, Mr Emmanuel Agogo, onɛ an kpikpinkpin la, yɛl o ye o zamisim ka bas bɔɔl nwɛ'ɛb.

Bani da buos o bɛ yʋʋm 2008, Agogo bigis ye o gba'anɛ ye o yʋ'ʋg diib zi'ig yi o bɔɔl nwɛ'ɛb la ni amaa,  Agogo o pin'ili o mɛŋ niŋgbina wisigir tʋʋma.

## O piininam
**San Jose Earthquakes**

* MLS Cup: 2001

; Nottingham Forest

* League One second-place promotion: 2007–08

**Apollon Limassol**

* Cypriot Cup: 2009–10

**Ghana**

* Africa Cup of Nations third place: 2008

**Individual**

* Barnet Player bɛ yʋʋm la ni: 2002–03
* Football Conference Team yʋʋm la ni:2002–03

## Gbanvɛɛnsa
Kade Constituency

**Kade Constituency** bɛnɛ Eastern region sʋʋlim, Ghana. Ba wadmaan anɛ Kwabena Ohemeng-Tinyase. Ba da vɔɔti tis o dɔlisid New Patriotic Party (NPP) nɔba zug yʋʋm tusa ayi nɛ piinɛ ayuobʋ vɔɔtʋgin la.

## Naam nya'ab
O da die naam lanɛ Ofosu Asamoah sanan, onɛ da di nɛ vɔɔt tusa piinɛ yinne, kɔbisnii nɛ pisnu nɛ ayi gaadi o tiran kanɛ tial o la. Ka da di constituency la wadmaan yʋʋm tusa ayi nɛ piinɛ ayi vɔɔtʋgin la.

Ofosu Asamoah da zien constituency la nɔba zug 4th Republic parliament la.

## Gbanvɛɛnsa
Karatsu Kunchi

**Karatsu Kunchi** (唐津くんち; "kunchi" gbin anɛ malʋŋ) anɛ Japanese malʋŋ kanɛ ka ba maan yʋʋm-yʋʋm tempʋkanɛ yʋʋri an Karatsu, Saga Prefecture, bɛ Japan island of Kyūshū.

## Din an siem
Malʋŋ la,dinɛ pinin nwadis piinɛ yinne daba ayi daar yʋʋŋ ka naad daba anaasi daar la, anɛ dinɛ ka daar wʋsa ka ba kaadi giligid hikiyama nam piinɛ anaasi, giligid ka di nwɛnɛ samurai helmet nam, sea bream, waakpɛma, nɛ ban na maali ba mɛŋ nwɛnɛ laanyalima, ka ba nɔk daadi maal laaban wʋsa, laabanɛ nyɛɛn pil pil, nɛ laasiebanam. Dinɛ an malʋŋ titaari bɛ Karatsu dabisa kal ni, ka di ɛɛnti kɛ ka nidib yi zinis kɔnɔb kɔnɔb nwɛnɛ nidib tusa kɔbiga nɛ pisnu (150,000) keŋ paae nidib tusa kɔbisnu (500,000) tembanɛ gilig la ni ka nɛ zug ba ɛɛnti tisi bad aba atan ye ba vʋʋs-daba atan vʋʋsim dabisa.

Ken yinne wʋsa — dinɛ ziesim na an wʋʋ mita anu bɛɛ ayuobʋ ka di tɛbisim zinig wʋsa an nwɛnɛ tonnam ayi ken paae anu — ka nimbanɛ ka ba gaansi yi buudinam la ni la mɔri li dɔlisi pala la wʋsa banɛ bɛ sʋʋlimnam piinɛ anaasi banɛ bɛ Karatsu sʋʋlimin la, ka ba yɛt ye "En-ya! En-ya! En-ya!" (bɛɛ "Yoi-sa! Yoi-sa! Yoi-sa!") ka taiko yʋʋma bʋnnwɛɛdanam nɛ banɛ piebid wiis mɛ piebid. Malʋŋ la, dinɛ ka teŋin la Shinto shrine (kpie nɛ zinikanɛ ka ba suad laad la gur yʋʋm yaas la), ka ba maali li ka di yuug yʋma bɛdegʋ nwa; laabanɛ ka ba mɔri maan nananna la da maalnɛ yʋʋm tusir, kɔbisnii nɛ piinɛ awai (1819) nɛ yʋʋm tusir, kɔbisnii nɛ pisyɔpɔi nɛ ayuobʋ (1876) tensʋk. Yʋʋm tusir, kɔbiswai nɛ pisnii (1980) la ni, ba da zaŋ malʋŋ la paas "Important Intangible Folk Cultural Property".

## Hikiyama nam
Red lion (赤獅子) built by the Katana-machi district (1819)

Green lion (中町の青獅子) built by the Naka-machi district (1824)

Turtle and Urashima Taro (カメと浦島太郎) by the Zaimoku-machi district (1841)

It was not Taro originally but a gem on the turtle when it was first built.

Samurai Minamoto Yoshitsune's Kabuto (源義経の兜) by Gofuku-machi (1844)

Sea bream(鯛) by Uoya-machi (1845)

Phoenix-shaped ship (鳳凰丸) by Oishi-machi (1846)

Flying dragon (飛龍) by Shin-machi (1846)

Golden lion (金獅子) by Hom-machi (1847)

'Takeda Shingen's Kabuto '(武田信玄の兜) by Kiwata-machi (1864)

'Uesugi Kenshin's Kabuto '(上杉謙信の兜) by Hirano-machi (1869)

Drunken ogre on Minamoto Yorimitsu's Kabuto (酒呑童子と源頼光の兜) (1869)

Lion on an orb (珠取獅子) by Kyo-machi (1875)

Tiger-headed orca(鯱) by Kako-machi (1876)

Boat of seven treasures (七宝丸) by Egawa-machi (1876)

Disappeared: The black lion (黒獅子) by Konya-machi

## Diib nɛ buudi malima
Buudi bɛdegʋ ɛɛnti nɔk saŋa bɛdegʋ maan diibi tisid nimbanɛ kena ye ba kaae ba malʋŋ la saŋa. Nɛ anɛ dinɛ ka ba maan saŋa wʋsa.

## Malʋŋ dabisa
Malʋŋ la ɛɛnti bɛnɛ nwadis piinɛ yinne la daba ayi, atan nɛ anaasi daar. Di daba atan daar la anɛ vʋʋsim daar ka Japan dim buoni di ye 'Culture Day'.

## Gbanvɛɛnsa
Kasena Nankana Municipal

**Kassena-Nankana Municipal** pɛ'ɛsnɛ district nam piinɛ anu dinɛ bɛ Upper East Region, Ghana la ni. Pin'ilʋgin di da pɛ'ɛsnɛ sankan Kassena-Nankana District yʋʋm 1988 la ni, ka ba yʋ'ʋn pʋdʋg di ya-tuona la zi'el Kassena-Nankana West District bɛ 29 February 2008 yʋʋm ni; ka zi'ikani kpɛlim la an Kassena-Nankana East District, dinɛ ka ba yʋolim kɛ ka di yʋ'ʋn an municipal assembly bɛ yʋʋm 28 June 2012 ka di an  Kassena-Nankana Municipal District. Municipality la bɛnɛ Upper East Region ya-tuona ka Navrongo an di teoŋpʋtita'ar.

## Di bɛllim yɛla
Municipality zigisim bɛnɛ wʋʋ 11°10' nɛ 10°3' North pʋʋgʋn nɛ longitude 10°1' West. Municipality la'asɛ nɛ distric nam ayɔpɔi bɛ teŋ yinne ni; ya-datiʋŋ ni anɛ Kassena Nankana West District nɛ Burkina Faso, ka ya-tuon an Kassena Nankana West District, Bolgatanga Municipality, Talensi District nɛ Bongo District, ya-tuon mɛn anɛ Builsa South nɛ Builsa North Districts ma ya-dagɔbʋg an West Mamprusi Municipality (dinɛ bɛ Northern Region)

## Di bɛllim yɛla

### Sa wina bɛllim
Kassena Nankana Municipality mɔri bɛllimnam ayi' sɛɛung nɛ ʋʋn, dinɛ mɔr air masses ayi' – North-East Trade winds nɛ South-Westerly's (Tropical Maritime). Harmattan air mass (North-East Trade Winds) yiti anɛ kpi'emis ka an ʋʋnsʋg nwennɛ di yitnɛ Sahara Desert. Sankaŋa nii, saa yiti ka'e bɔzʋgɔ  dinɛ na kɛ' ka saa kɛna la ka'e, dinɛ gat 20 kɔbʋga pʋʋgʋn bɛ low vapour pressure  10mb. Dabisir wina tʋdi an wʋʋ  42 °C (kas-kas February nɛ March) ka yʋ'ʋg wina mɛn bɛ tɛŋin wʋʋ 18 °C. Municipality paamid  tropical maritime air mass bɛ May nɛ October tensʋk. Yʋʋm pʋʋgʋn saa anɛ wʋʋ 950mm.

### Relief nɛ drainage
Municipality bullim bɛnɛ teŋin. Zi'ig la mɔri kʋnkʋna bani zi'e ba kɔn' ka ba wa'alim an wʋʋ 300 metres gaad mu'anr bɛn dinɛ bɛ municipal la ya-tuona. Kʋnkʋna bama yʋ'ʋra anɛ Fie (280 metres), Busono (350 metres) nɛ Zambao (360 metres) gat mu'anr bɛn. Municipality la teŋ fɛɛgir yiti anɛ ye ku'obibis la yiti pʋbi kpɛn' Sissili River – Asibelika, Afumbeli, Bukpegi nɛ Beeyi. Asibelika River (Tono River) ka ba la'asi di ka ba mɔri ku'od zʋʋd.

## Gbanvɛɛnsa
Keta Constituency

## '''Keta Constituency''' anɛ sʋʋlʋm yinɛ linɛ paasi ti [[Ghana|Ghana]] wadmaanib yir la mɛn. Ba vɔtidi gaŋid wadmaan vɔt saŋa onɛ na zienɛ ba nɔba zug wadmaanib yir la vɔt saŋa. Keta anɛ sʋʋlʋm linɛ bɛ Keta district linɛ bɛ Ghana [[Volta Region|Volta Region]] sʋʋlʋm la.

## Lin tɔnd titɔndiŋ nɛ ziisieba

## Kʋk la anɛ sʋʋlʋm linɛ paas ayi n bɛ Keta district linɛ bɛ Ghana Volta Region la. Sʋʋlʋm kanɛ kpɛlim la anɛ [[Anlo Constituency|Anlo Constituency]].

## Wadmaanib banɛkpɛn wadmaanib yir la

## Vɔtnam

Dan Abodakpi, onɛ da an wadmaan n tis Keta constituency la, ka da lɛn an Minista tis Trade nɛ Industry Maasim Tiig Naadɔɔg Rawlings Naam diib saŋa la, ka Fast Track Court banɛ bɛ Ghana tʋm n gɔsid waadim yɛla la da kpɛnes o sariga ni.

## Gbanvɛɛnsa
Ketu North constituency

**Ketu North Constituency** anɛ sʋʋlʋm linɛ paas sʋʋlʋm nam banɛ bɛ ti Ghana wadmaanib yir la ni. Ba vɔtidi gaŋid wadmaan vɔt saŋa onɛ na zienɛ ba nɔba zug wadmaanib yir la vɔt saŋa. Ketu North bɛnɛ  Ketu district linɛ bɛ Ghana Volta Region la.

## Lin tɔnd titɔndiŋ nɛ ziisieba
Constituency la bɛ Ketu district linɛ bɛ Ghana Volta Region la. Li ya-datiʋŋ baba tʋnɛ titɔndiŋ nɛ Republic of Togo teŋ la. Ketu South constituency bɛnɛ south east. ka south west la mɛ an Keta District la. Ka lin kpie nɛ sʋʋlʋm sia la anɛ north western constituency linɛ an Akatsi District, linɛ mɛ tɔnd titɔndiŋ nɛ Avenor-Ave constituency la.

## Wadmaanib banɛkpɛn wadmaanib yir la

## Vɔtnam

## Gbanvɛɛnsa
Ketu South Constituency

**Ketu South Constituency** anɛ sʋʋlʋm yinne linɛ paas sʋʋlʋm banɛ bɛ ti Ghana wadmaanib yir la ni. Ba vɔtidi gaŋid wadmaan vɔt saŋa onɛ na zienɛ ba nɔba zug wadmaanib yir la vɔt saŋa Lin yi siem. Ketu South anɛ sʋʋlʋm kanɛ bɛ Ketu district of Ghana Volta Region la.

## Lin tɔnd titɔndiŋ nɛ ziisieba
Constituency la bɛnɛ Ketu South Municipal linɛ bɛ Ghana Volta Region sʋʋlʋm la. Li ya-datiʋŋ nɛ li nyaaŋ tɔndnɛ titɔndiŋ nɛ Republic of Togo la. Ketu North constituency la bɛnɛ North West baba. Kay a-dagɔbʋg nɛ li nyaaŋ lɛb Atlantic ocean baba. Ka South Western mɛ kpie constituency linɛ an Keta District la.

## Wadmaanib banɛkpɛn wadmaanib yir la

## Vɔtnam

## Gbanvɛɛnsa
Kennedy Agyapong

**Kennedy Ohene Agyapong** (ba da du'a o nɛ sigir nwadig 16, 1960) la anɛ Ghana pɔlitis nwɛ'ɛd ka mɛ an kpikpin sɔb onɛ zi'eni n tis Assin Sʋ'ʋlim wadmaanib yir nid Nwabʋg Paati la. Ba vɔɔt n gaŋ o yʋʋm 2000 tis Assin. O da lɛn paam di ya'as yʋʋm 2004 nɛ yʋʋm 2008 hali nɛ 2012 nɛ 2016 nɛ 2020 vɔɔdʋg nam la wʋsa ni.

Nananna o anɛ Kʋkdaan tit Parliament Defense nɛ Interior Comatii la.

## Pin'ilʋg Bɛllim nɛ Sakur yɛla
Ba da Ohene Agyapong nɛ 16 sigir nwadig 1960 ka n yit Assin Dompim n bɛ Central Sʋ'ʋlim Ghana. O da keŋ sakur nɛ Adisadel kolig n bɛ Central la. Agyapong da paamɛ GCE A zi'esim ka n yi Fordham University la ni, Na'asar teŋ. O da anɛ kpɛɛm tis Assin kpikpinnim nɛ kpaadib tʋʋma. O mɔr Pu'a nɛ biis pisi na ayi'.

## Na'am Nyi'ab yɛla
Kennedy Agyapong nan kpɛn anɛ Na'ayi'ad kanɛ nan zi' lu baa bi'elaa hali ti paae zina. O tʋʋm kpi'ema ka lin nɛ o vɔɔdʋg la ta'as  ka Nana Addo Dankwah Akufo-Addo da di na'am. O mɛ da sʋŋ ya hali ka NPP wadmaanib yir kpɛɛmnam bɛdegʋ n di nya'an nwɛnɛ K.T Hammond nɛ sieba bɛdegʋ la.

Kennedy Agyapong an Kʋkdaan tis wadmaanib yir gɔmdi'es bɛɛ pian'ad-pian'ad, Akofu Addo na'amin nwa.

Kennedy Agyapong mɛ da paas zi'el ye o na nyuli o mɛŋ Akufo Addo ya'a pʋ gban'e Ghana pariyaŋ kʋdʋg John Mahama pitʋ, Ibrahim n yɔ o sariga nii nɛ wa'adim tʋʋm sieba banɛ ka o tʋm ka Ghana ligidi yɛla lɛb teŋinɛ la.

Kennedy Agyapong da tʋ'ʋsi pʋ si'ak yuodim suoya banɛ ka Charlotte Osei onɛ da an vootʋg Kukdaan la tʋmid la.

## Kpɛɛmnam
O anɛ Kʋkdaan tis Defense nɛ Interior kpɛɛm ; ka mɛ lɛn an Judiciary Kpɛɛmnam la yinne ka mɛ lɛn an Ninzʋŋ onɛ gɔt gɛligir kpɛʋŋ .

## Mɛŋ Bɛllim yɛla
O anɛ Yesu Pʋ'ʋsʋm nid.

## Gbanvɛɛnsa



Bɛn:Parliament of Ghana Contest
Bɛn:Ninsaal
Kennedy Kwasi Kankam

**Kennedy Kwasi Kankam** anɛ Ghana pɔlitis nwɛɛd ka an wadmaan paas wadmaanib yir linɛ paas ayɔpɔi la Ghana Republic linɛ paas anaasi la tis Nhyiaeso Ashanti Region sʋʋlʋm la, o anɛ Wabʋg Naadɔɔg nid.Nannana onɛ an D.E.C. tis Asokore Mampong Municipal Assembly la **ni.**

## Vʋm pinilʋg nɛ sakur yɛla
Ba da dua Kankam nɛ nwadig yinne la dabisim pisi nɛ ayi' daar la yʋʋm 1978 la ni ,o yinɛ Adiebeba linɛ bɛ Ashanti Region sʋʋlʋm Ghana la.O ma biisa anaasi la ni onɛ an ba kpɛɛm. Kennedy da anɛ dɔriba ka an sakur bil onɛ an nimua sɔb ye o keŋ tuon o vʋm pʋʋgin. O siiŋi o sakur bɛɛ Nhyiaeso International Sakur linɛ bɛ Kumasi la lin da yi nwadis ayɔpɔi la ni yʋʋm 1982 la ni ti paae nwadis ayɔpɔi la yʋma 1994 la ni. O da tɔlis keŋ Prempeh College lin da yi nwadis awai la ni yʋma 1995 ti paae nwadis pii nɛ yinne  la ni yʋma 1997 la ni. Lin nyaaŋ ka o keŋ Christian Service University College ka naae ka die o kasɛta gbaʋŋ linɛ an digirii zamisʋg bɛ administration yʋma 2009 ti paae yʋʋm 2013 la ni. O da tɔlisi keŋ KNUST maal mastɛs digirii linɛ an accounting lin da yi yʋma 2014 ti paae yʋma 2016 la ni. Ka lin nyaaŋ ka o tɔlisi keŋ Oxford University ti maali o diploma kasɛta gbaʋŋ nwadis awai la ni yʋma 2017 la ni.

## Tʋʋma yɛla
Kankam da tʋmnɛ an darɛta n tis Kekka Company Limited lin da yi yʋma 2005 la ni sa. O da anɛ Metro Mass Transit Limited tʋʋma la manager nyaandɔl lin da yi yʋma 2002 ti paae yʋʋm 2004 la ni. O daa diib manager n tis Nick nɛ Cilogar Investment Limited tʋʋma.[8] Nannanna onɛ an kpɛɛm tis Kumasi Royal Golf Club la.

## Pɔlitis nwɛ'ɛb yɛla
Kankam anɛ Wabʋg Naadɔɔg nid ka an wadmaan kʋdʋg n tis Nhyiaeso Sʋʋlʋm la. Nwadis ayuobʋ la ni yʋma 2020 la ni, ka o da kɔɔŋ kʋk la, Stephen Amoah ka Wabʋg dim da vɔɔti gaŋ ka o zienɛ ba nɔba zug la.Nana Akufo-Addo da gaŋ o ka o an D.C.E. tis Asokore Mampong sʋʋlʋm linɛ bɛ Ashanti Region ni la.

## Kpɛɛm banɛ ni ka o paas
Kankam da anɛ kpɛɛmnam banɛ gɔsid Public Accounts la yinne ka mɛ paas gɔsid tam nam yɛla la ni, o da lɛn anɛ kpɛɛm bɛ banɛ gɔsid Science nɛ Technology la ni.

## Vʋm bɛllim
Kankam anɛ Kristo biig. O mɔr pua. Diema banɛ ka o nɔŋ anɛ golf nɛ bɔɔl nwɛɛb.

## Ban da zɛrig o
Nwadis ayuobʋ la ni yʋʋma 2021 la ni, ka Auditor-General da yɛl Kankam ye asɛɛ ka o lɛbis ligidi linɛ an wʋʋ 500,000 Ghana sidi linɛ ka o nɔki tis nidib bam 300 n bɛ Nhyiaeso Sʋʋlʋm la. Ba da piana paal ka li anɛ wʋʋ o da nɔk ligidi la nɛ tisnɛ pɛmisa ka pʋ diesi li yaasa.Audit da piana tis Ghana dim ye on nɔk ligidi la tis pɛmisa la li waaenɛ nwadis siem nwa ka o pʋ diesi li. Ba da paal ligidi linɛ zim “GH500,000.00 ka Nhyiaeso wadmaan la (Hon. Kennedy Kwasi Kankam), da nɔki tɔlisi niŋ a-sʋoe-mɛŋ bankin, on nɛ onɛ tʋm ligidi dɔɔgin la (Mr Daniel Kofi Kankam) nɛ Darɛta onɛ gɔsid tʋʋma (Mr Samuel Donkor), nɔk ligidi tis nidib bam 430 pɛmis, ye ba yɔ nwadis anii la ni yʋma 2020 la ni”.

## On maal siel
Nwadis anii la ni yʋma 2019 la ni, ka Kankam da tis lɔɔm bam 33 nɛ dɔɔg n tis Wabʋg Naadɔɔg la n bɛ o sʋʋlʋm la ni.

## Gbanvɛɛnsa
Kikiris Gban'ab

Kikiris an bɔ?  
Kikiris anɛ ninsieba ɛɛnti kpi kilim siig bɛ sianarin.Ban an siis la zug, li kae sɔ wʋsa na nyaŋi nyɛɛ baa. Fʋ yaa pʋ mɔr sɔɔgɔ  bɛɛ baakɔlug fʋ kʋ nyaŋi nyɛ kikiriga. Nid tune wʋm kikirig pianad bɛɛ o dammug, amaa ka lɛɛ kʋ nyɛɛ o n1 nifɔ gɔsɛ.
Kikiris anɛ siig ka lɛɛ pianad. Li pʋ gbanad yɔɔ-yɔɔgɔ asɛɛ ka fʋ mɔr baakɔlug ka nan nyaŋi gbae kikiris. Kikiris la tune dɔl  baakɔlug la zinikan ka o yinna la. Li m4rn1 lin d4l suosia ka li tune naan ka fʋ gbae kikiris. Li tune yii fʋ mɛŋ yin, fʋ ansib yin, fʋ ma ansib yin, fʋ baaba bɛɛ saam ansib yinna.
Ka nɛ wʋsa na nie paalifnɛ baaguua b11 baab3g3b pʋʋgʋn ye baakɔlug la kennɛ ka dɔl kikiris , ka li nar ye fʋ gbae ba ka ba lan tʋʋmnɛ baakɔlug la. As11 ka fʋ bugi buosi ba laadi an siel nɛ siel.
Atɔ, fʋ yaa wʋm wala la, fʋ na iɛɛ ban yit zinisia na, ka tʋm yɛli ba dim, ka lɛb yinni ziennɛ fʋ zama ka gbae dabiskanɛ ka maan la na maal, ka giligi yɛli fʋ kpies, fʋ diemnam, fʋ ansinam ka li kas -kas anɛ baar la yit zinisia na la. Dabisir la tune an daba atan bɛɛ gaadi la bɔzugɔ li naar ka fʋ kua daam.
Dakan la, ɔnɛ ye o gbae kikiris la tisif la, kpies nɛ niŋbanɛ ka labar la paae la wʋsa na kee fʋ yin na.
Kingsley Nyarko

**Du'ata Kingsley Nyarko** anɛ Gaana pɔlitiks nwɛɛd ka an Wadmaani tis Kwadaso constituency bɛ Ashanti Region, Ghana. O anɛ gbansɔbidi tis National Accreditation Board (NAB) of Ghana. O paasnɛ Wabʋg Naadɔɔg la, New Patriotic Party ni.

## On siniŋ siem nɛ o sakur yɛla
Ba da dua Nyarko nɛ yʋʋm tusir, kɔbiswai nɛ pisyɔpɔi nɛ atan Nwadisa ayuobʋ dabpiiga daar (10 June 1973) o yinɛ Obo Kwahu bɛ Eastern Region sʋʋlim, Ghana. O da maali o Common entrance yʋʋm tusir, kɔbiswai nɛ pisnii nɛ ayuobʋ (1986) la ni, ka maali o Ordinary level yʋʋm tusa ayi nɛ piswai nɛ ayi (1992) la ni, o Advance level yʋʋm tusir, kɔbiswai nɛ piswai nɛ ayɔpɔi la ni (1997) ka maali o Teacher Certificate yʋʋm tusir, kɔbiswai nɛ piswai nɛ anu la ni (1995). O da tɔlis tuoni maal o Bachelors in Education in Psychology yʋʋm tusa ayi la ni (2000), ka maali o Masters in Educational psychology/ Differential psychology yʋʋm tusa ayi nɛ anu la ni (2005) nɛ Ph D in Educational psychology yʋʋm tusa ayi nɛ anii la ni (2008).

## Tʋʋma
Nyarko da anɛ zugdaan (headmaster) tis Mile 18 Junior High School. O da lɛn anɛ paani Ejisuman Senior High School. O da lɛn anɛ African Representative and Marketing specialist tis Voicecash, ka an Executive Director tis Danquah Institute. O da lɛn anɛ Senior Lecturer University of Ghana. O da lɛn an Executive Secretary tis National Accreditation Board.

## Pɔlitiks
Nyarko paas Wadmaanib yikanɛ paasi anii la Gaana Republic kanɛ paasi anaasi la ni tis Kwadaso Constituency sʋʋlim dim. O pɔlitiks yɛla pinilnɛ yʋʋm tusa ayi nɛ pisi la ni (2020) on da zien Wabʋg Naadɔɔg zug nya yʋʋm tusa ayi nɛ pisi Gaana wʋsa vɔɔtʋg la. Ba da vɔɔt o ye o an Wadmaani tis Kwadaso constituency sʋʋlim dim yʋʋm tusa ayi nɛ pisi Nwadis piinɛ ayi vɔɔtʋg la ni. O da paam vɔɔt tusa pisyuobʋ nɛ yinne, kɔbisyɔpɔi nɛ pisyɔpɔi nɛ ayi (61,772) dinɛ an pisnii nɛ ayɔpɔi kɔbiga pʋʋgin la (87.51%).

**Laasbanɛ ni ka o tʋm**

Nyarko paas laaskanɛ gɔsid nɔŋ sier suoya yɛla (Poverty Reduction Strategy Committee) ka lɛn paas laaskanɛ gɔsid gbaʋŋ zamisʋg lʋgʋr la (Education Committee).

## Mɛŋ yɛla
Nyarko anɛ Kristo biig.

## Tʋʋmsʋma
Yʋʋm tusa ayi nɛ pisi nɛ yinne, Nwadis piiga la nii, October 2021, Nyarko da nɔk sakur fuud tusir yinne (1,000 pieces of school uniforms) tis Nwamase M/A, Denkyemuoso M/A, Asuoyeboah M/A, Kwadaso M/A, Beposo M/A Block A, and B, Prempeh Experimental M/A Block A, B, and C nɛ Central Agric Station Primary bɛ Kwadaso Constituency la.

## Gbanvɛɛnsa
Kintampo

Kintampo anɛ tempʋʋg kanɛ bɛ Bono East sʋ'ʋlim Ghana ni. Ka mɔr ku'om dinɛ pʋbidi sigid zuorin la ka nidib yit katɛŋ katɛŋ kennɛ gɔsid. Kintampo yʋ'ʋn anɛ municipal lɛbid ya-tuon 2004 la. Wikipedia kɛ ka ti baŋ ye Kintampo mɔr nidib kanl ka di an 111000. Kintampo an sʋ'ʋlim la tempʋtita'ar. Teŋ la mɛ mɔr " Senior High School" dinɛ bɛ Kyeremankoma la.  Alaafi koligi dinɛ ka ba buol ye " College of Health and Well - being (COHW )" la bɛ teŋin la.

Ba bɛdegʋ anɛ kpaadib kuod nyuur, kawɛnna, legumes, busdʋʋya nɛ zima'asa. Bono nɛ Mo anɛ buudbanɛ ya'ad bɛɛ tʋn' taaba. Di anɛ teŋkanɛ ka saam bɛ bɛdegʋ. Buudi wʋʋ Wangaras, Gonja nam nɛ buudsieba bɛ teŋin la. Wangara yʋʋm - yʋʋm maan kanɛ ka ba buon ye Benkadi kurubi malʋŋ ɛnti maanɛ Kintampo pʋʋgin.

## Nimma'asim
Kintampo Government Hospital

## Gbanvɛɛnsa
King Faisal Football Club

**King Faisal Football Club** anɛ professional association football kilab dinɛ bɛ Kumasi, Ashanti sʋʋlim, Ghana. Kilab la nyaad Glo Premier League. Ba da lɛn nwɛ yʋʋm tusa ayi nɛ ayuobʋ (2006) FIFA World Cup nɛ Habib Mohamed. Kilab la nan zie di Ghana Premier League.

Ba da nɔk onɛ sʋoe kilab la Alhaji Grunsah yʋʋri pʋdi li King Faisal. 

## Ban nyaŋi tʋm siel

### Ghana Top Four Cup: 1
2004

**Ban nyaŋi tʋm siel CAF ni**

### CAF Confederation Cup: 3 Nɔɔr atan ka ba nwɛ
2004 – second round

2005 – group stage

2006 – first round

## Banɛ yʋʋn nwɛɛdi tisid kilab la
*As of 15 April, 2023*

## Manager nam
Nana Whyte (1998–2001)

Hans-Dieter Schmidt (2003–2004)

Steven Polack (2007–2009)

Zdravko Logarušić (2009–2010)

Miroslav Buljan (2011)

Stephen Agburi (2012)

Mallam Yahaya (2012–2013)

Dorian Marin (2014)

## Gbanvɛɛnsa
Kingsley Aboagye Gyedu

**Kingsley Aboagye Gyedu** (ba da du'a o nɛ sapal nwadig 29, 1969) anɛ Ghana nid kanɛ an politis nwɛɛd nɛ wadmaan kʋdʋg.O anɛ wabʋg naadɔɔg la nid, ka mɛ lɛn an minista nyaandɔl kʋdʋg bɛ alaafi lʋgir la nɛ regional minista nyaandɔl kʋdʋg bɛ Western North Region  Ghana.

## On siiŋ siem nɛ o sakur yɛla
Ba dua Gyedu nɛ sapal nwadig 29, 1969. O yinɛ teŋpʋʋg kanɛ bɛ Sefwi Anhiawuso n bɛ western region Ghana nwa la. O mɔr MBA bɛ finance n yit University of Leister kanɛ bɛ UK la, nɛ o CA bɛ Ghana nɛ o BA bɛ economics bɛ University of Ghana, Legon.

## O tʋʋma yɛla
Gyedu da anɛ financial analyst bɛ USAID nɛ yʋʋm 2005, nɛ Finance Manager bɛ Bat West Africa Area yit yʋʋm 2005 ti paae yʋʋm 2007 nɛ kɛɛm bɛ Kingsag Associates Limited yit yʋʋm 2007 ti paae yʋʋm 2012 la mi.

## O mɛŋ vʋm bɛllim yɛla
Gyedu anɛ kristo biig ka an Methodist. O mɔr pua nɛ biis anaasi.

## Politis nwɛ'ɛb yɛla
Gyedu da mɔri vɔɔt kal 33,145 ka kɔbiga pʋʋgin ka o mɔr 51.80% yi nidib banɛ vɔɔt la ni, nɛ o di lieb wadmaan tis ai Bibiani-Anwiaso-Bekwai constituency n bɛ  Western Region  Ghana nwa . Ba daa gaŋ o paas land nɛ forestry committee nɛ public accounts committee.

## Gbanvɛɛnsa
Klapa

**Klapa** anɛ yʋʋma buudi kanɛ ka ba pʋ nwɛnɛd bʋn-nwɛnɛda,a cappella yʋʋma ka yinɛ Dalmatia. Croatia na. *klapa* pianak la gbin anɛ “zuanam laasʋg” ka siiŋ nɛ littoral pʋʋsim yir yʋʋma ni, littoral church singing. Motifs la malima anɛ nɔŋilim wɔɔgir, wine (grapes), teŋgbaʋŋ, (teŋduadir) nɛ atɛʋk. yʋʋma la mɔr laabama; harmony nɛ melody ka li tisid malisim, nɛ rhythym ka lin yɛla pʋ ba pa halii. Yʋʋm tusa ayi nɛ piinɛ ayi, 2012 la ni, klapa da kpɛnɛ UNESCO Intangible Cultural Heritage of Humanity gbaʋŋin.

## Lin an siem
Klpa laasig la anɛ yiiga tenor, tenor kanɛ paas ayi, baritone, nɛ bass kʋkɔyanam. Li yaa kaa yiiga tenor la maaa nɛ,li na tunoe kpab kʋkɔyanam la wʋsa ayi-yi. Banɛ yʋʋmid la ye paae dap piinɛ ayi. Yʋolʋŋ nwa ni, puab laasig yʋʋma dim yʋʋn bɛnɛ. amaa dap la nɛ puab la pʋ laasidi yʋʋm ma.  

Lin an cappella yʋʋma laa, malima titaar ni, bʋn-nwɛnɛda woo guiter nɛ mandolin (instruments similar in appearance and sound to tamburitzas). Tunoe nwɛn paas. Synthetizer keyboards tunoe paas.

## Dʋnkaŋa ni nwa
Klapa malima la nan kpɛm bɛ hali, ka ba maan nɛ li yʋʋm paala ka maan nɛ li malima, with new songs composed and festivals held. Thes fetival of the Dalmatian Klapas Omiš ni anɛ malima kanɛ ka li yʋʋr yi hali ka li bɛllim yʋʋg klapa yʋʋma, music ni. Laasig nam banɛ di yaan hali dʋnbama la yinne anɛ Klapa Šufit, onɛ di yaan malima la ni yʋʋma atan tɔɔŋ taaba 2006-2008. Dalmatia bipɔla bɛdigʋ bɔɔd klapk hali ka yʋʋmi li saŋa wʋsa ba yaa yit nɛ ye ba di bɛɛ nu. Li kaa pakirɛ nɛ sɔ na wʋm klapa amateur yʋʋma suoya ni zaam saŋa diibin bɛɛ daamin nɛ.

Yʋʋm tusa ayi nɛ piinɛ atan 2013 la ni,Croatia da gaŋ klapa laasg yinne ka li zien teŋ la nɔba zug, represent the country Eurovision Song Contest 2013 ni.. klapa laasig la yʋʋr da buon nɛ Klapa s Mora, ka kpɛnɛb an “Mižerja”. Klapa s Mora anɛ “ super klapa ensemble” nɛ banɛ diemid la, nidiba ayuobʋ ka Maestro mojmir Čačija gaŋi yi klapa laasig nama anu ni, ayi na yi Kampanel, ka yin-yin na yi Sinj, Crikvenika, Šibenik nɛ Grdelin.

## Gɔsim nɛŋa yaas

* A cappella

## Gbamvɛɛnsa
Klottey-Korley Constituency

Klottey Korle anɛ constituencies nam la yinnɛ kanɛ mɔr wadmaan ka o zie tis ba wadmaanib yir Ghana nwa. Ba daa vɔɔt ba wadmaan (MP) yiiga nɛ vɔtʋg kanɛ gat. Klottey Korle constituency bɛnɛ Greater Accra Region, Ghana nwa.

On an wadmaan nannana tis Klottey Korle Constituency anɛ Dr. Zanetor Agyeman-Rawlings.
 
## Wadmaan

## Vɔɔtʋg
**Yʋʋm  tusa ayi nɛ piisi Ghana dim vɔtʋg titaar: Korle Klotty**

**Yʋʋm tusa ayi nɛ piinɛ ayuobʋ Ghana dim vɔtʋg titaar: Korle Klottey**

**Yʋʋm  tusa ayi  nɛ piinɛ ayi Ghana dim vɔtʋg  titaar: Korle Klottey**

**Yʋʋm  tusa ayi nɛ anii Ghana dim vɔtʋg titaar: Klottey Korle**

**Yʋʋm  tusa ayi nɛ anaasi Ghana dim vɔtʋg titaar: Korley Klottey**

**Yʋʋm  tusa ayi Ghana dim vɔtʋg titaar: Korley Klottey**

**Yʋʋm  tusir kɔbiswai nɛ piswai nɛ ayuobʋ Ghana dim vɔtʋg titaar: Korley Klottey**

**Yʋʋm tusir kɔbiswai nɛ piswai nɛ ayi Ghana dim vɔtʋg titaar:  Korley Klottey**

## Gɔsim mɛ
Ghana wadmaanib nɛ constituencie nam

## Gbanvɛɛnsa
Kofi Ahenkorah Marfo

**Kofi Ahenkorah Marfo** anɛ Gaana pɔlitiks nwɛɛd ka an Wadmaani paasi Gaana Wadmaanib yikanɛ paasi anii la, Gaana Republic kanɛ paasi anaasi la ni. O anɛ Wadmaani tis Achiase Constituency sʋʋlim bɛ Easthern Region la. O anɛ Wabʋg Naadɔɔg, NPP nid. Onɛ an kʋkdaani tis Metro Mass Transit Limited.

## On siniŋ siem nɛ o sakur yɛla
Ba da dua Marfo nɛ yʋʋm tusir, kɔbiswai nɛ pisyubʋ nɛ anii Nwadisa anaasi la dabpisinɛ ayuobʋ daar, 26 April 1968. O yinɛ Akim Bieni bɛ Eastern Region la. O da naae o Junior Secondary School Certificate nɛ yʋʋm tusir, kɔbiswai nɛ pisnii nɛ yinne (1981) la ni ka naae o GCE O level yʋʋm tusir, kɔbiswai nɛ pisnii nɛ ayuobʋ (1986) la ni. Din nyaaŋ ka o maal Proficiency Certificate in custom house agency yʋʋm tusa ayi la ni (2000) ka maali o Executive certificate yʋʋm tusa ayi nɛ piinɛ atan (2013) la ni. O da tɔlisi keŋ maali o Executive Masters yʋʋm tusa ayi nɛ piinɛ anaasi (2014) la ni.

## O tʋʋma
Marfo da anɛ kpɛɛm titaar (Managing Director) tis KAM-G Services Limited nɛ KAMPHA Logistics Limited. 

## Pɔlitiks
Marfo anɛ Wabʋg Naadɔɔg (NPP) la nid ka an Wadmaani tis Achiase Constituency bɛ Eastern region. Yʋʋm tusa ayi nɛ pisi (2020) Gaana wʋsa vɔɔtʋg la nii, o da di kʋk la ka di yinɛ on da paam vɔɔtnam tusa piinɛ anaasi, kɔbis yɔpɔi nɛ piswai nɛ ayuobʋ (14,796) dinɛ an pisyuobʋ nɛ yinne dual piinɛ ayuobʋ kɔbiga pʋʋgin (61.16%) ka Maasim tiig NDC nid la Kwasi Akyem Apea-Kubi paam vɔɔtnam tusa awai, kɔbiga nɛ pisnu nɛ anaasi (9,154) dinɛ anpistan nɛ ayɔpʋi dual pisnii nɛ anaasi kɔbiga pʋʋgin (37.84%) ka GUM nid la, Christiana Yeboah paam vɔɔtnam kɔbisyi nɛ pisnaasi nɛ atan (243) dinɛ an yinne kɔbiga pʋʋgin (1%) la.

**Laasbanɛ ni ka o tʋm**

Marfo paas laaskanɛ an Privileges committee ka lɛm paas laaskanɛ gɔsid suor nɛ lɔbanɛ ziid laad la yɛla. 

## O mɛŋ bɛlim
Marfo anɛ Kristo biig.

## O tʋʋmsʋma
Marfo da nɔk masinbanɛ ka ti buon ye hair dryer la ban piinɛ ayuobʋ, lɔpaala ayi (2 new buses), teelanam pisyɔpɔi (70 new sewing machines) nɛ ligidi Gaana siidi tusa piiga (10,000 Ghana cedis) sʋŋ sakur biis pisi (20 students) banɛ bɛ sakur titada ni Achiase sʋʋlim.

## Gbanvɛɛnsa
Kofi Adams

**Kofi Iddie Adams** (dʋanɛ 2 May 1975) anɛ Gaana pɔlitiks nwɛɛd ka an Maasim tiig Naadɔɔg la, National Democratic Congress nid. O anɛ Wadmaani tis Buem Constituency bɛ Oti region la sʋʋlim dim. O anɛ National Organizer kʋdʋg tis Maasim tiig Naadɔɔg, National Democratic Congress.

## On siniŋ siem nɛ o sakur yɛla
Ba da dʋa Kofi Iddie Adams nɛ yʋʋm tusir, kɔbiswai nɛ pisyɔpɔi nɛ anu Nwadisa anu la daba ayi daar (2 May 1975). O yinɛ Teteman, tenkanɛ bɛ Jasikan District bɛ Oti Region, Ghana. O mɔr Bachelor of Science degree in Zoology with emphasis on Epidemiology of Parasitic Diseases.

## Tʋʋma
Adams da anɛ paani bɛ Adisadel College. Din nyaaŋ o da lɛn an Spokesperson And Director Of Public Affairs tis Flt Lt. Jerry John Rawlings (Rtd), Pirɛsidɛn kʋdʋgʋ tis Ghana.

## Pɔlitiks tʋʋma
Adams da anɛ gbansɔbid nyaadɔli tis Maasim tiig Naadɔɔg, National Democratic Congress. Yʋʋm tusa ayi nɛ piinɛ anaasi Nwadis piinɛ ayi la nii (December 2014), ba da vɔɔt o ye o lieb National Organizer tis Maasim tiig Naadɔɔg, National Executive elections. Waae yʋʋm tusa ayi nɛ piinɛ ayuobʋ (2016) vɔɔtʋg la, ba da gaŋ o ye o an tuon gat tis nidib piinɛ anu (15) banɛ ka ba da gaansi ba ye ba gɔs pɔlitiks la yɛla, nɛ ninsieba nwɛnɛ Joyce Bawah Mogtari, Felix Kwakye Ofosu, Daniel Ohene Agyekum, Dan Abodakpi, Samuel Ofosu-Ampofo wʋsa da paas laasʋg la ni ka Johnson Asiedu Nketia an ba kʋkdaan.

**On da bɔɔd ye lieb Wadmaan la**

Adams da di Maasim tiig Naadɔɔg, National Democratic Congress vɔɔtʋg la Buem Constituency ni gur yʋʋm tusa ayi nɛ pisi (2020). Adams da paam vɔɔt kɔbistan nɛ pisnii nɛ anii (388) ka yis onɛ pʋn zini kʋk la zug la, Daniel Kosi Ashaimah onɛ da paam vɔɔt kɔbisyi nɛ pisnii (280). Banɛ kpɛlim la Ibrahim Adams Muniru nɛ Daniel Adeapena da paam piswai (95) nɛ awai (9).

Yʋʋm tusa ayi nɛ pisi Nwadis piinɛ ayi (December 2020), Adams da di Buem Constituency kʋk la. O da nyɛ vɔɔt tusa piinɛ anii, kɔbisnu nɛ pisi nɛ anii (18,528) dinɛ an pisyɔpɔi nɛ yinne dual pisnii nɛ anaasi kɔbiga pʋʋgin (71.84%) ka onɛ tial o la, Lawrence Kwami Aziale ka an Wabʋg Naadɔɔg, New Patriotic Party nid la paam vɔɔt tusa ayuobʋ, kɔbisnii nɛ pisnaasi nɛ atan (6,843) dinɛ an pisi nɛ ayuobʋ duali anu kɔbiga pʋʋgin (26.5%).

**Wadmaan tʋʋma**

Adams da paam suori kpɛn Wadmaan yin la tis Buem Constituency bɛ Wadmaanib yikanɛ paasi anii la ni Gaana Republic kanɛ paasi anaasi la ni yʋʋm tusa ayi nɛ pisi nɛ yinne yʋʋmpaal Nwadig la daba ayɔpɔi daar (7 January 2021). O paas laasbanɛ gɔsid Public Accounts Committee nɛ Defence and Interior Committee bɛ Wadmaanib yin la.

## Mɛŋ bɛlim
Adams anɛ Kristo biig.

## Gbanvɛɛnsa
Kofi Amoakohene

**Kofi Amoakohene** anɛ Ghana pɔlitis nwɛ'ɛd ka an wadmaan bɛ wadmaanib yir ayɔpɔi Ghana Republic linɛ paas anaasi la zi'enɛ tis Atebubu-Amantin Constituency bɛ Bono East Sʋ'ʋlʋm zi'e Wabʋg Na'adɔg Nɔba zug. O da anɛ Bono East minisita kʋdʋg.

## O Vum Pin'ilʋg nɛ Sakur Yɛla.
Ba da du'a Kofi Amoakohene nɛ dabisim piiga nɛ yinnɛ la daar nwadisa anaasi la ni 1969 ka o yit Atebubu bɛ Bono East Sʋ'ʋlʋm Ghana. O mɔri Bachelor of science degree bɛ administration yit 

Central University Accra 2005.

## O tʋʋma
Amoakohene da anɛ Chief executive Officer tis Customer Company Limited bɛ Accra.

## Pɔlitis nwɛ'ɛb yɛla

Amoakohene anɛ Wabʋg Naadɔɔg nid .O anɛ wadmaan kʋdʋg tis Atebubu-Amantin Constituency. Yʋʋm 2020 kanɛ da an Ghana dim vɔɔtʋg titaar la ni la, o da lʋ ka Maasim Tiig Naadɔɔg nid Sanja Nanja di. O daa anɛ Regional Minista kʋdʋg tis Bono East Region sʋʋlim li nyaaŋ ka o da lʋ la. On daa lʋ la o daa paam nɛ vɔɔt kal 22,785  ka kɔbʋg pʋʋgin ka o mɔr 1.27% yi nidib banɛ vɔɔt la.

## O mɛŋ vʋm bɛllim

Amoakohene anɛ Kristo biig.

## Gbanvɛɛnsa
Kofi Amoatey

**Kofi Amoatey** (ba da dua o nɛ burnya nwadig la dabisim piig daar yʋma tusir nɛ kɔbiswai nɛ pisnaasi nɛ anii (10 December 1948) anɛ wadmaan tis Yilo Krobo teŋ kanɛ bɛ Eastern Region, Ghana sʋʋlʋm nwa ni la. Ba yaa ziel wadmaanib yir paal kanɛ ye li ken yʋʋm paal nwadig 7, 2013 ka wadmaanib yir kanɛ paas anu ka li bɛɛn saŋa naad yʋʋm paal nwadig la 6, 2013 yaa gaad naae, o na an wadmaanib yir paal la nid.

Waae katnɛ labamɛŋir linɛ yit Ghana vɔɔdʋg tʋʋma lʋgir dim ni na la, Amoatey da di vɔɔdʋg kal la wʋsa bɛ vɔɔdʋg zinis kɔnɔb-kɔnɔb nam kɔbiga nɛ pisi nɛ anaasi banɛ bɛ Yilo Kroto sʋʋlʋm la ni la, yaa ka nɛ vɔɔdʋg zinig nam atan ka o da pʋ dii.

## <big>Mɛŋ Nyɔvʋr Bɛllim Yɛla</big>
·        Amoatey anɛ Presbiterian pʋʋsʋm karimbiig. O di pua dua biisa anaasi.

## <big>Pinilʋg Bɛllim Nɛ Sakur Ken Yɛla</big>
Ba da dua Amoatey nɛ burnya nwadig la ni li dabisim piiga daar yʋma tusir nɛ kɔbiswai nɛ pisnaasi nɛ anii la ni (10 December 1948). O yitti Sra tenpʋkanɛ bɛ Eastern Region Ghana sʋʋlʋm nwa ni na. O keŋ nɛ University of Ghana sakur titaar la ni zamis ‘sociology’ ka die bɛɛ paam o Bachelor of Arts kasɛta gbaʋŋ yʋma tusir nɛ kɔbiswai nɛ piswai la ni (1990). O mɛ lɛn keŋ Ghana wada sakur ti zamis wada yɛla ka de bɛɛ paam o ‘Degree’ kasɛta gbaʋŋ yʋma tusir nɛ kɔbiswai nɛ piswai nɛ anu la ni (1995).

## <big>Tʋʋma Yɛla</big>
·     O da anɛ tuongat kanɛ gɔsid buudi malima laasʋg tʋʋma bɛ Ghana sʋʋlʋm nwa ni (o keŋ vʋʋsʋm).

·     O da anɛ Yilo kɔɔtʋ linɛ bɛ Accra sʋʋlʋm la wada tʋmtʋm bɛɛ lɔya kanɛ saan ka pianad tisid nidib.

·     O da anɛ lɔya mɛn.
Kofi Arko Nokoe

**Kofi Arko Nokoe** anɛ Gaana pɔlitiks nwɛɛd ka paas Maasim tiig Naadɔɔg, National Democratic Congress ni. O anɛ wadmaani tis Evalue-Ajomoro-Gwira Constituency bɛ Western region sʋʋlim la.

## On siniŋ siem nɛ o sakur yɛla
Ba da dʋa Nokoe nɛyʋʋm tusir, kɔbiswai nɛ pisnii nɛ atan Nwadisa anu la dabpiinɛ atan daar (13 May 1983) o yinɛ Axim n bɛ Western Region sʋʋlim, Ghana. O da keŋi o tertiary educationɛ Komenda College of Education. Ka tɔlisi keŋ University of Ghana, maal Bachelor of Arts degree in Political studies. Nokoe lɛn mɔr master's degree in Development Studies yi Kwame Nkrumah University of Science and Technology.

## Tʋʋma
Nokoe da anɛ Senior Superintendent gbaʋŋ zamisʋg lʋgʋr la ni, Ghana Education Service. O da lɛn an Assistant Director tis Ministry of Local Government.

## Pɔlitiks
**Wadmaan tʋʋma**

Nokoe da nya Maasim tiig Naadɔɔg, National Democratic Congress vɔɔtʋg la bɛ Evalue-Ajomoro-Gwira Constituency gur yʋʋm tusa ayi nɛ pisi (2020) vɔɔtʋg la yʋʋm tusa ayi nɛ piinɛ awai Nwadisa awai la dabpisi nɛ anii daar (28 September 2019) ka di nɛ vɔɔt kɔbisnu nɛ pisnaasi nɛ ayuobʋ (546) dinɛ an pisyuobʋ nɛ anaasi duali ayi kɔbiga pʋʋgin (64.2%) ka onɛ tial o la, Herbert Kua Dickson paam vɔɔt kɔbisyi nɛpiswai nɛ ayɔpɔi (297) dinɛ an pistan nɛ anaasi duali awai kɔbiga pʋʋgin (34.9%).

Yʋʋm tusa ayi nɛ pisi Nwadis piinɛ ayi , (December 2020) la nii, o da di Evalue-Ajomoro-Gwira Constituency kʋk la ka yis onɛ pʋn dɛŋim zini kʋk la zug la, Catherine Ablema Afeku onɛ an Minista kʋdʋgʋ tis Tourism, Culture and Creative Arts. O da paam vɔɔt tusa piinɛ awai, kɔbisnii nɛ pistan (19,830) dinɛ an pisnu nɛ atan duali anaasi kɔbiga pʋʋgin (53.4%) ka onɛ dɔli o nyaaŋka an onɛ da pʋn dɛŋim zini kʋ la zug, Catherine Ablema Afeku onɛ an Wabʋg Naadɔɔg, New Patriotic Party nid la paam vɔɔt tusa piinɛ ayɔpɔi, kɔbisyi nɛ pisnii nɛ ayɔpɔi (17,287) dinɛ an pisnaasi nɛ ayuobʋ duali ayuobʋ kɔbiga pʋʋgin (46.6%) vɔɔt la wʋsa pʋʋgin. Evalue-Ajomoro-Gwira kʋk la da paasnɛ kʋgʋsbanɛ ka Maasim tiig Naadɔɔg, National Democratic Congress kʋkbanɛ ka Wabʋg Naadɔɔg, New Patriotic Party da die yʋʋm tusa ayi nɛ piinɛ ayuobʋ (2016) Wadmaanib vɔɔtʋgin la ama aba da pʋ nyaŋi di yʋma anaasi banɛ dɔl la yaasa.

**Laasbanɛ ni ka o da tʋm**

Nokoe paasnɛ laaskanɛ gɔsid Special Budget Committee ka lɛn paas laaskanɛ gɔsid Foreign Affairs.

## Mɛŋ bɛlim
Nokoe anɛ Kristo biig ka o keŋ Methodist.

## Gbanvɛɛnsa
Kofi Ayeebo

## O Wina'am tʋʋma yɛla
**Bishop Kofi Ayeebo** onɛ digi o nu'ug zug kanɛ daa bɛ Tamale Diocese an Anglican Church la nɛ Council of State member kʋdʋg, Right Rev. Dr. Jacob Kofi Ayeebo. Ba mum o nɛ bakɔi la naar o mɛŋ tɛŋin Yelwoko n bɛ Bawku West Babir kanɛ bɛ Upper East Sʋ'ʋlʋm la.

## O kpɛŋ Ghana ni
**Dr. Ayeebo** daa tʋmnɛ an 'Member of the Council of State' yʋma anii bɛ piresiden kʋdʋg John Evans Atta Mills nɛ John Dramani Mahama saŋa la

## O du'am yʋʋm nɛ o tʋʋma yɛla.
O du'am yʋʋm anɛ July 1, 1960 ti paae kum, o daa tʋmɛ o tʋʋma  ye o sʋ'ʋlʋm nɛ tɛngbaʋŋ la wʋsa paam tɛŋmaalʋg, dinɛ ka o da pɛ'ɛsi zi'el Anglican Diocesan Development Relief Organization(ADDRO), nɛ' anɛ NGO banɛ sʋŋid sʋ'ʋlʋm banɛ ka nɔŋ bɛ.

## Gbanvɛɛnsa
Kobena Mensah Wisdom Woyome

**Kobla Mensah Wisdom Woyome** anɛ Ghana pɔlitis nwɛɛd ka an Wadmaani bɛ Ghana Wadmaanib yikanɛ paasi anii, Ghana Republic kanɛ paasi anaasi la ni an Wadmaani tis South Tongu bɛ Volta Region la. O anɛ Maasim tiig Naadɔɔg nid. 

## On siiŋ siem nɛ o sakur yɛla
Ba da dua Woyome nɛ yʋʋm tusir nɛ kɔbiswai nɛ pisyɔpɔi nɛ yinne Nwadisa awai la dabpisi nɛ yinne daar (21 senlʋŋ nwadig 1971). O yinɛ Dabala tembil kanɛ bɛ South Tongu District Volta Region, Ghana la. Woyome da naae nɛ Presbyterian Boys' Secondary School ka naae o  Sixth Form Science College, Legon. Woyome da maali o Bachelors of Science degree in Computer Science and Statistics nɛ University of Ghana, Legon yʋʋm tusir nɛ kɔbiswai nɛ piswai nɛ ayɔpɔi (1997) la ni. O da lɛn maali o postgraduate diploma in business administration, Ghana Institute of Management and Public Administration (GIMPA).

## Tʋʋma yɛla
Kobla Mensah da anɛ chief executive officer tis Stewise group of companies din yi yʋʋm tusa ayi' nɛ awai (2009) ken paae on da lieb Wadmaani (MP) tis South Tongu sʋʋlim dim la. 

## Pɔlitis nwɛ'ɛb yɛla
O da paas wadmaanib banɛ pʋ zuoe ka bɛ Wadmaanib yikanɛ paasi ayuobʋ Ghana Repʋblic kanɛ paasi anaasi la ni. Ba da gaŋ o ye o lieb minista nyaadɔl tis puasada nɛ dasam,nɛ ninwisigir yɛla ka an kpɛɛm tis laaskanɛ gɔsid buudi malima yɛla la. O da lɛn paas laaskanɛ gɔsid tɛɛns kɔnɔb-kɔnɔb yɛla, (Foreign Affairs Committee) nɛ Wadmaanib yin suoya dɔlisʋg. 

## Mɛŋ bɛllim yɛla
Kobla Mensah Wisdom Woyome anɛ Kristo biig ka ken Action Chapel International. O mɔr pua nɛ biisa atan'.

## Gbanvɛɛnsa
Kofi Amankwa-Manu

**Kofi Amankwa-Manu** anɛ Gaana pɔlitiks nwɛɛd ka paas Wabʋg Naadɔɔg, New Patriotic Party (NPP) la ni. O anɛ Wadmaani tis Atwima-Kwanwoma Constituency bɛ Ashanti Region sʋʋlim, Gaana.

## On siniŋ siem nɛ o sakur yɛla
Ba da dua Amankwa-Manu nɛyʋʋm tusir, kɔbiga nɛ pisyuobʋ nɛ awai Nwadisa anaasi la dabpiinɛ yinne daar (11 April 1969), o yinɛ Atwima Foase bɛ Ashanti region sʋʋlim, Gaana la. O da maali o Ordinary Level nɛ yʋʋm tusir, kɔbiswai nɛ pisnii nɛ awai (1989) ka maali o Advanced level yʋʋm tusir, kɔbiswa nɛ piswai nɛ yinne (1991). O da tɔlisi maal BSci in Banking and Finance yʋʋm tusa ayi nɛ piinɛ ayi (2012) ni  nɛ o LLB yʋʋm tusa ayi nɛ piinɛ anu la ni (2015).

## Tʋʋma
Amankwa-Manu da anɛ Head of Impact Assessment Unit pirɛsidɛn Nana Akufo-Addo ɔfisin on da nan kpɛnɛ o yiiga yʋma anaasi an Gaana pirɛsidɛn la. O da anɛ research assistant Fonaa Institute. Ka lɛn an CEO tis Waltons Limited.

## Pɔlitiks
On da tiebidi gur yʋʋm tusa ayi nɛ pisi (2020) vɔɔtʋg la, Amankwa-Manu da nya nɛ o Wabʋg Naadɔɔg nidib taaba (NPP) Atwima-Kwanwoma Constituency sʋʋlimin. Yʋʋm tusa ayi nɛ pisi Nwadisa ayuobʋ la nii (June 2020) o da diya ka basi o Wabʋg Naadɔɔg banɛ nya nɛ o la n bɛ  Atwima-Kwanwoma Constituency sʋʋlim la, on da di ka bas onɛ pʋn dɛŋim an Wadmaan nɔɔr atan la, Kojo Appiah Kubi, da da bɛ Wadmaanib yin la din yi yʋʋm tusa ayi nɛ awai la yʋʋmpaal Nwadig la. O da diya nɛ vɔɔt kɔbisnaasii nɛ piinɛ anu (415) ka onɛ zini kʋk la zug la paam vɔɔt pisyuobʋ nɛ awai (69). 

Ba da vɔɔti tisi Amankwa-Manu ka o lieb Wadmaani tis Atwima-Kwanwoma  yʋʋm tusa ayi nɛ pisi (2020) Nwadis piinɛ ayi vɔɔtʋgin la.ba da yina yɛl nyain ye onɛ di ka di yinɛ on da paam vɔɔtnam tusa pisyɔpɔi nɛ anii, kɔbisyi nɛ awai (78,209) dinɛ an pisnii nɛ atan dual pisyɔpɔi nɛ anii kɔbiga pʋʋgin la (83.78%) ka onɛ da dɔl o nyaaŋ, Maasim tiig National Democratic Congress' nid la, Grace Agyemang Asamoah da paam vɔɔtnam tusa piinɛ anaasi, kɔbisyɔpɔi nɛ pistan (14,730) dinɛ an piinɛ anu dual pisyɔpɔi nɛ anii (15.78%).

**Laasbanɛ ni ka o tʋm**

Amankwa-Manu paas laaskanɛ gɔsid pʋabnɛ dap nɛ biis yɛla (Gender and Children) ka lɛn paas laaskanɛ gɔsid diib, kuob nɛ gʋʋl nɛ Kooko yɛla (Food, Agriculture and Cocoa Affairs).

## Mɛŋ bɛlim
Amankwa-Manu anɛ Kristo biig.

## Gbanvɛɛnsa
Kojo Adjei

**Ako Adjei** (17 June 1916 – 14 January 2002), anɛ Ghanaian statesman, politician, lawyer nɛ journalist. O da pɛ'ɛs United Gold Coast Convention la ni ka an  tuongatib la nid yinne bani da mʋk  ka Ghana paam a-sʋ'ʋm-mɛŋi yi Britain la ni, lʋgʋr kani ka ba buon ye  The Big Six la. O da anɛ Ghana dim saam yinne onɛ da tʋm nɛ nimmua tis Ghana pre-independence saŋa la. Adjei da an Mp bɛ Convention People's Party nya'ad bɛ 1954 ka bɛ ministerial offices ti paae 1962 an Minister for Foreign Affairs dinɛ ka ba da ma' tis o ye onɛ da sʋ'e ka Kulungugu bɔmb la da bɔmb la.

Onɛ ka ba da du'a o bɛ Adjeikrom la, teŋkpɛŋ kani bɛ Akyem Abuakwa babir la, Ako Adjei kɛŋi o  tertiary sakur bɛ United States nɛ United Kingdom. Onɛ da kɛŋi o sakuri bɛ na'asaatɛŋ la, o lɛb yin ma ye o pɛ'ɛs Gold Coast zaba ye ba paam a-sʋ'ʋm-mɛŋ la, ka pɛ'ɛs United Gold Coast Convention (UGCC) an onɛ pɛ'ɛsi pin'il. Ako Adjei da anɛ onɛ nɔk Kwame Nkrumah kpɛn'ɛs Ghana pɔlitiks dinɛ ka o da nɔk o bigisi tis Organising Secretary tis UGCC la. 

Dɔlisid Ghana a-sʋ'ʋm-mɛŋ la nii, Ako Adjei tʋm bɛdigʋ pɛ'ɛsnɛ onɛ da an yiiga Minister for Interior and Justice tis teŋgbaʋŋ baalʋg la, Ghana. O da lɛm an Ghana yiiga  Minister of Foreign Affairs dinɛ ka kpɛŋ la da tiaki yi Minister for External Affairs kɛŋ Minister for Foreign Affairs bɛ  May 1961 ni. Ako Adjei pɔlitikal bɛllim anɛ ye bani da ye o bɔɔd ye o kʋ zugdaan Kwame Nkrumah da bɛ Kulungugu bɔmb mɔɔr dinɛ da maal 1962 la ni.

Banɛ da yɔ'ɔg o 1966 ni la, Ako Adjei bɛ o bɛllim wʋsa bɛnɛ kani an baanlim nɛ sʋnsa'aŋ. Ba da pʋ lɛm nyɛt o bɛɛ wʋmi o pian'ad bɛ Ghana national and political bɛlim nii. O da bas si'el wʋsa ye gɔsid buudi nɛ o tʋʋm kani da an legal practitioner la. 1992 ni o yis Mr. George Grant vʋm yɛla tis Ghanaian businessman. 1997 ni o da paam  Order bɛ Star of Ghana award – piinɛ kani bɛ agɔla gaad piininam wʋsa bɛ Republic of Ghana, nɛ onɛ paas ka Ghana paam a-sʋ'ʋm-mɛŋ la. Ako Adjei kpinɛ ban'abili nwɛ' o la  dinɛ da maal bɛ 2002 la. 

## O mɛŋ yɛla
Ako Adjei da dinɛ Theodosia Ako Adjei (née Kote-Amon) ka ba da mɔr  pʋ'asada anaasi. O da anɛ Christian ka bɛ Presbyterian Church of Ghana ni. Onɛ da an Christian la, o da niŋnɛ yada ye ka min' ye Wina'ami mɔr si'el wʋsa yɔnvʋrin ka mɔr bɛogi tisid sɔ' wʋsa dunia nwa ni. "Dinɛ ka ninsaal na maal anɛ o bas o yɔnvʋr tis Wina'am ka Wina'am zaŋ o tʋm o bɔɔdim.

## Gbanvɛɛnsa
Kojo Appiah-Kubi

**Kojo Appiah-Kubi** (ba da du'a o nɛ 15 sigir nwadig 1956) anɛ Ghana nid kanɛ nwɛ'ɛd  pɔlitis nɛ wadmaan paas wadmaanib yikanɛ paasi ayɔpɔi la bɛ Ghana Republic kanɛ paasi anaasi la, o anɛ wadmaan tis Atwima Kwawoma Constituency n bɛ Ashanti Region sʋʋlim. O anɛ Wabʋg Naadɔɔg nid.

## On siiŋ si'ɛm nɛ o sakur yɛla

Ba da dua Appiah-Kubi nɛ 15 sigir nwadig 1956 ka yi Atwima Twedie n bɛ Ashanti region Ghana nwa.o mɔr PhD digirii kasɛta gbaʋŋ yit University of Mainz, Germany bɛ yʋʋm 1994, ani ka o zamis Business Administration nɛ Economics.

## O tʋʋma yɛla

Appiah-Kubi daa kpɛn Ghana wadmaanib yir la nɛ yʋʋm 2009, o anɛ wabʋg paati la nid, ka an wadmaan tis Atwima Kwawoma Constituency. O anɛ Economist/Management Consultant.O daa anɛ kpɛɛm bɛ Policy Planning and Development at the National Development Planning Commission (NDPC) in Accra.

## Pɔlitis nwɛ'ɛb yɛla

Appiah-Kubi anɛ wadmaan tis Atwima Kwanwoma constituency ka paas wadmaanib yikanɛ paasi anu bɛ Ghana Republic kanɛ paasi anaasi la. O anɛ wabʋg naadɔɔg la nid ka ba da vɔɔt tis o bɛ yʋʋm 2008 Ghana vɔɔtʋg titaar la ni. Ka o paam vɔɔt kal 32,367 yi vɔɔtnam 39,660 ,ka kɔbʋg pʋʋgin ka o mɔr 81.61%  yi nidib banɛ wʋsa vɔɔt la. O daa di ka basi Nana Kwadwo Appiah onɛ an maasim tiig naadɔɔg la nid nɛ Acquah Evans Fordjour onɛ mɛ an  Reformed Patriotic Democrats paati la. Kɔbʋg pʋʋgin banɛ daa paam vɔɔts siem nwa; 14.93% nɛ 3.46% yi nidib banɛ daa vɔɔt la.

## O mɛŋ vʋm yɛla

O mɔr pua nɛ biis anu.[3] O anɛ Kristo biig ka dɔlisid Catholic wada la.

## Gbanvɛɛnsa
Kojo Asemanyi

**KoJo Asemangi**  *a*nɛ  Ghana  pɔlitis nwɛ'ɛd ka an Wadmaan bɛ wadmaanib yir kanɛ paas ayɔpɔi Ghana Republic linɛ paas anaasi tis Gomoa East Constituency bɛ Central Region sʋ'ʋlʋm, ka zi'en Wabʋg Na'adɔɔg nɔba zug . O anɛ kpɛɛm bɛ Kristo pʋ'ʋsʋm kanɛ an Pentecost la ka mɛ an du'ad. Onɛ an Mayor tis Cape Coast nannanna.

## O Vum pin'ilʋg nɛ Sakur Ken.
Ba da du'a Asemanyi nɛ dabisim piiga la daar nwadisa awai la ni 1979 ka o yit Gomoa Buduatta bɛ Central Region sʋ'ʋlʋm Ghana  nwa.

O da nyɛɛ o Higher National Diploma kasɛta gbaʋŋ yi Cape Coast Polytechnic. O mɔri chelor's digirii  bɛ management studies yi University of Cape Coast 2011. O daa lɛm tɔlisi paam master's digirii kasɛta gbaʋŋ bɛ public administration Zamisʋgʋn yiUniversity of Phoenix yi Arizona USA.

## O tʋʋma
Asemanyi tʋm US portal service n an Rural carrier associate  bɛ Delaware USA yi yʋʋm 2013 ken paae yʋʋm 2016 la ni. O da lɛn anɛ program Officer bɛ world vision Ghana ni yi yʋʋm 2005 ken paae yʋʋm 2008.

## Pɔlitis nwɛ'ɛb yɛla
Asemanyi anɛ Wabʋg Na'adɔɔg nid. O da nyi'a na'am la bɛ wabʋg na'adɔɔg na'anya'ad vɔɔtug la ni n di ka nya'al Dr Marqus Yaw Danso. O anɛ Wadmaan kʋdʋg tis Gomoa East bɛ Central Region Sʋ'ʋlʋm Ghana. 

## Kpɛɛmmir
O da anɛ kʋkdaan nyandaɔl tis wadmaanib yir kpɛɛmnam banɛ gɔsid Bɔɔl nwɛ'ɛb yɛla la.

## Mɛŋ bɛllim yɛla .
Asemanyi anɛ Kristo pʋ'ʋsʋm nid.

## Gbanvɛɛnsa
Kojo Oppong Nkrumah

**Kojo Vincent Oppong Nkruma**h (du'am yʋʋm anɛ 5 Vaala/Nwadisanu 1982) anɛ Ghana pɔlitis nwɛɛd ka an lɔya, ba da dua nɛ Burnya nyaaŋ nwaris anaasi la li daba anu yυυm tusir nɛ kɔbiswai nɛ pisnii nɛ ayi' la ni la. O anɛ wadmaan n tis Ofoase-Ayirebi sυυlυm la.

## O vυm pinilυg
Ba da dua Nkrumah bɛnɛ Koforidua, linɛ bɛ Ghana Eastern Region sυυlυm la.O duadib anɛ Kwame Oppong Nkrumah nɛ Felicia Oppong Nkrumah. O ma da anɛ paan ka o saam mɛ an paan ka bas ka tɔɔm tυm bankin. O yinɛ Akim Anyinase sʋ'ʋlʋm na.

## O gbaυŋ zamisυg
Nkrumah da pinili o yiiga sakur  bɛnɛ St. Bernadette Soubirous sakur linɛ bɛ Dansoman sυυlυm la. O da naae ani ka tɔlis Pope John Senior High School and Minor Seminary sakur linɛ bɛ Koforidua la, ka lin nyaaŋ ka o tɔlis University of Cape Coast n zamisi naae ka die digirɛɛ kasɛta gbaυŋ linɛ an Commerce. Yυυma tusa ayi nɛ pii nɛ ayi la ni ka o da lɛn tɔlis University of Ghana, linɛ bɛ Legon la naae ka die kasɛta gbaυŋ linɛ an MBA linɛ an Kpikpiυŋ zamisυg la. Yυυma tusa ayi nɛ pii nɛ anaasi la ni ka o da naae GIMPA  sakurin la ka die wada kasɛta gbaυŋ linɛ an wada zamisυg yɛla la yυυma ayi pυυgin ka o da zamisi li. Yυυm tusa ayi nɛ pii nɛ ayuobʋ la ni ka ba da buol o paas Ghana lɔya nam la kanlin.

## O tυυma bɛllim
Nkrumah da pinili tυm nɛ British American Tobacco dim n gɔsidi ba ligidi yɛla yυυma tusa aayi nɛ ayuobʋ la pυυgin. O da yii ani n keŋ tʋm nɛ Joy FM dim n an labaya mɔɔl-mɔɔl, onɛ da ɛɛnti suoe  bɛkɛung saŋa Komla Dumor da kae la. Yυυma tusa ayi nɛ pii nɛ anaasi la ni ka o da yina mɔɔl ye on yɔɔg ligidi tɔlυŋ nɛ li suak dɔɔg linɛ ka o da pυdi li yυυr ye West Brownstone Capital la. Yυυma ayi nɛ pii nɛ ayuobʋ la ni ka o pinili tυm o lɔya tυυma la n bɛ Kulendi, Attafuah nɛ Amponsah. Yυυma tυsa ayi nɛ pisi la ka World Economic Forum dim da gaŋ o ye o an dunia wυsa dasam baanlυg kpɛɛm.

## O pɔlitis nwɛ'ɛb yɛla
Yυυm tusa ayi nɛ pii nɛ anu la ni ka Wabυg Naadɔɔg dim da ye bavɔɔt gaans ba kpɛɛmnam la ka o di Ofoase-Ayirebi linɛ bɛ Ghana Eastern Region sυυlυm la.

Vɔɔt kanɛ da maal yυυm tusa ayi nɛ pii nɛ anaasi la ni la ka ba vɔɔt ka o di. Da anɛ ti Ghana Minista kanɛ gɔsid labaya yɛla la. O da lɛn paasi tυm nɛ kpɛɛm banɛ gɔsid Ghana ligidi nɛ wada nam yɛla la wadmaanib yir linɛ da paas ayɔpɔi la ni. Nannanna onɛ zie Gɔmena nɔba zug n bɛ minista banɛ gɔt labaya yɛla la ni.

Yυυma tusa ayi nɛ pisi la ni ka Nana Akufo-Addo da di la ka yina mɔɔli tis Ghana dim ye Kojo Nkrumah ye o kυ lɛn tυmm.

O da paas minista nam bɛdigυ banɛ da ye ba kυ lɛn tυm la ni, ba yυda da anɛ; Mavis Hawa Koomson nɛ Minista kanɛ da gɔti ti diib yɛla la.

## O vυm bɛllim
Kojo anɛ Kristo biig ka mɔr pua ka o yυυr buon Akua. Ba mɔr biis atan. Kwaku nɛ Afua nɛ Kofi.

## Gbanvɛɛnsa